
Iepirkuma komisijas

2026.gada 10.jūnija sēdē sniegtās atbildes
uz ieinteresēto piegādātāju uzdotajiem jautājumiem par iepirkumu
„Medicīnas ierīču papildu iegāde”

(identifikācijas Nr. R1S 2026/57-IEP)
	Jautājums
	“Ultrasonogrāfijas iekārta” tehniskās specifikācijas punkts 1.32. formulējums ir izteikts sekojoši “Izmeklējuma lauka attēlošana pa visu ekrānu (Fullscreen)”. 

Lūdzam vērst uzmanību, ka šāda veida funkcionalitāti nodrošina tikai daži ražotāji, līdz ar ko ir lūgums pārskatīt punkta formulējumu un izteikt to sekojošajā redakcijā: “Izmeklējuma lauka attēlošana pa visu ekrānu (Fullscreen) vai iespēja mainīt ultrasonogrāfijas attēla vizualizējamā lauka lielumu”, lai neierobežotu konkurenci un ļautu pārējiem tirgū esošiem pretendentiem piedāvāt savus risinājumus.

	Atbilde
	Pasūtītājs ņem vērā potenciālā piegādātāja komentāru, ka piegādātājs var nodrošināt pasūtītāja funkcionālās vajadzības ar tehniski līdzvērtīgiem risinājumiem, un veic izmaiņas tehniskās specifikācijas prasībā - "Izmeklējuma lauka attēlošana pa visu ekrānu (Fullscreen) vai iespēja mainīt ultrasonogrāfijas attēla vizualizējamā lauka lielumu." Lūdzam, skatīt grozīto redakciju.

	Jautājums
	“Ultrasonogrāfijas iekārta” tehniskās specifikācijas punkts 1.33. formulējums ir izteikts sekojoši “Ar riteņu fiksāciju”. Ņemot vērā, ka tās pašas specifikācijas punktā 1.1 “Premium klases ultrasonogrāfijas iekārta piemērota ginekoloģiskajiem izmeklējumiem” ir izteikts, ka ir nepieciešams piedāvāt premium klases iekārtu. 

Visiem mūsdienu ražotājiem, visas Premium klases iekārtas, lai atvieglotu darbu un nodrošinātu iekārtas ērtāku lietošanu, pārvietošanu un fiksāciju, tiek nodrošināta centrālā bremze. 

Lūdzam izsvērt iespēju izteikt punktu sekojošajā redakcijā, lai nodrošinātu slimnīcu ar Premium klases iekārtu: “Ar riteņu fiksāciju un centrālo bremzi”.

	Atbilde
	Prasības papildināšana ar nosacījumu par obligātu centrālās bremzes esamību nepamatoti ierobežotu potenciālo piegādātāju loku un sašaurinātu konkurenci. Spēkā esoša redakcija pieļauj prasības izpildi gan ar piegādātāja piedāvāto risinājumu, gan arī ar citiem tehniskajiem risinājumiem. 

Ņemot vērā minēto, prasība netiek mainīta.

	Jautājums
	Lūdzam paskaidrot, kāda tieši funkcionalitāte ir paredzēta 1. Daļas “Ultrasonogrāfijas iekārta” tehniskās specifikācijas punktā 4.6.

4.6

Automātiskā funkcija iegurņa konsekventākiem un reproducējamiem mērījumiem. Prasība nav obligāta!
+2 punkti, ja funkcija tiek piedāvāta;
+1 punkts, ja piedāvāta funkcija iegurņa konsekventākiem un reproducējamiem mērījumiem balstīta uz AI (artificial intelligence)



	Atbilde
	Pasūtītājs ir paredzējis funkcionalitāti, kas nodrošina iegurņa pamatnes anatomisko struktūru mērījumu veikšanas procesa automatizāciju, veicinot mērījumu konsekvenci, reproducējamību un samazinot cilvēka faktora ietekmi uz mērījumu rezultātiem. Prasībā nav noteikta konkrēta tehnoloģija, algoritms, komercnosaukums vai ražotāja risinājums. Par prasībai atbilstošu tiks uzskatīta funkcionalitāte, kas atbilst tehniskās specifikācijas prasības mērķim.

